**Sinteza avizelor**

**la proiectul Hotărîrii Guvernului**

**pentru modificarea și completarea unor hotărîri ale Guvernului**

|  |  |  |
| --- | --- | --- |
| **Denumirea autorităţii, nr. şi data avizului** | **Conţinutul obiecţiilor, propunerilor** | **Rezultatul examinării** |
| **1. Ministerul Sănătății, Muncii și Protecției Sociale**  Nr. 01-9/1276 din 26.10.2017 | La. pct. 1 se propune de a exclude sintagma „al căror conținut poate dezvolta apariția microoganismelor”, deoarece toate jucăriilor din textile moi la întreținerea incorectă pot facilita dezvoltarea microorganismelor.  La pct. 2 de continuat după sintagma „jucării folosite” cu sintagma „altele decît cele menționate la pct. 1 al prezentei hotărîri”.  La pct. 3, alineatul 6 se propune de al exclude, deoarece prevederilor punctului menționat, sunt unele generale și se referă la toți comercianții de bunuri, reguli prevăzute în legislația ce ține de comerț, protecția consumatorilor și alte acte legislative și normative în vigoare.  La sfîrșitul proiectului de modificat Ministerul Sănătății, Muncii și Protecției Socialeîn Agenția Națională pentru Supravegherea Sănătății Publice. | **Se acceptă**  **Se acceptă**  **Nu se acceptă**  În opinia MEI este oportună includerea acestei prevederi pentru a nu lasă loc diverselor interpretări cu referință la aplicabilitatea regulilor respective și asupra comercializării produselor foste în folosință (care nu sunt noi), or, mulți comercianți, consumatori au opinii diferite referitor la acest aspect.  **Se acceptă** |
| **2. Ministerul Finanțelor**  Nr. 17/4-06/2017 din 06.11.2017 | La punctul 1 din proiectul Hotărîrii Guvernului:  Subpunctul 1):   * la punctul 1, lista mărfurilor urmează a fi revizuită în vederea descrierii mai amănunțite a acestora prin excluderea noțiunilor generale și cu sens larg, de exemplu: „stratul I de îmbrăcăminte (contact nemijlocit cu pielea) pentru copii mai mici de 36 de luni”; „jucării, utilizarea cărora, implică introducerea acestora în cavitatea bucală”; „articole de igienă personală”. Menținerea descrierii propuse va crea probleme la aprecierea exactă atît a mărfurilor propuse a fi interzise cît și a poziției tarifare, conform Nomenclaturii combinate a mărfurilor. Noțiunile „lenjerie de corp” și „stratul I de îmbrăcăminte” pot fi interpretabile, astfel trebuie de prevăzut expres care articole se încadrează în aceste noțiuni; * textul „jucării umplute cu material de umplutură” de expus în următoarea redacție „jucării moi umplute cu material de umplutură al căror conținut pot dezvolta apariția microorganismelor”; * se propune menținerea textului ,,haine pentru copiii de până la 3 ani” dat fiind faptul că înlocuirea acestuia cu sintagma “stratul I de îmbrăcăminte (contact nemijlocit cu pielea) pentru copii mai mici de 36 de luni” va admite importul hainelor pentru copii care nu fac parte din categoria „stratul I de îmbrăcăminte”, reieșind din dualitatea interpretării sintagmei. * la punctul 1, să fie incluse și cuvintele „încălțăminte uzată”.   Subpunctul 2):  Punctul 2 va avea următorul cuprins:  „2. Se permite importul, comercializarea și distribuirea gratuită a îmbrăcămintei și a articolelor textile folosite, altele decît cele prevăzute în subpc.1) al prezentei hotărîri, dacă acestea au fost supuse operațiunilor de curățare, dezinfecție și dezinsecție efectuate de persoane fizice sau juridice specializate în domeniu și sînt însoțite de un document distinct pentru fiecare lot, care certifică operațiunile efectuate.  Documentul privind operațiunile de curățare, dezinfecție și dezinsecție conține:   1. numele/denumirea și adresa/sediul persoanei fizice sau juridice care a efectuat operațiunile; 2. tipul și data efectuării operațiunilor; 3. denumirea comercială a produselor biocide utilizate la efectuarea operațiunilor.”.   Subpunctul 3):  la punctul 3:   * la alineatul unu cuvintele „încălțăminte uzată” și cuvintele „cu modificările și completările ulterioare” se exclud; * la alineatul doi, după cuvintele „prevăzute de” se introduce textul „pct.47 alin.1 din” și în continuare după text.   De asemenea, se propune de a completa proiectul Hotărîrii Guvernului cu prevederi aferente excluderii alineatului unu al punctului 3 din Hotărîrea Guvernului nr.427 din 07.06.2001 privind importul și comercializarea unor mărfuri de uz personal folosite, dat fiind faptul că mărfurile importate cu titlu de ajutoare umanitare sunt reglementate de Legea nr.1491-XV din 28.11.2002 cu privire la ajutoarele umanitare acordate Republicii Moldova.   1. La punctul 2 din proiectul Hotărîrii Guvernului, litera k) urmează de expus în varianta redacției definitivate a punctului 1 din proiectul Hotărîrii Guvernului nominalizat, drept urmare a operării modificărilor acestui punct în conformitate cu obiecțiile expuse supra.   Totodată, potrivit articolului 6 și articolului 7 din Legea nr.317-XV din 18.07.2003 privind actele normative ale Guvernului și ale altor autorități ale administrației publice centrale și locale, la elaborarea proiectelor de acte normative ale Guvernului urmează a ține cont de normele de tehnică legislativă ce definesc părțile constitutive ale actului normativ, structura, forma și modul de sistematizare a conținutului acestuia, procedeele tehnice privind modificarea, completarea, abrogarea, precum și limbajul și stilul actului normativ. | **Se acceptă**  Textul a fost reformulat.  **Se acceptă**  **Se acceptă, parțial**  Considerăm cmprehensivă sintagma „ stratul I de îmbrăcăminte”, totuși pentru a evita situațiile de dublă textul s-a completat cu specificațiile (slipi, chiloți, maiouri, ciorapi, ștrampi).  **Nu se acceptă**  Proiectul urmărește revizuirea listei de produse foste în folosință ce cad sub restricția de a fi importate și comercializare pe teritoriul RM, nota informativă conține argumente referitoare la excluderea din această listă a încălțămintei uzate.  **Se acceptă**  **Nu se acceptă**  Vezi comentariile de mai sus referitor la revizuirea listei produselor ce cad sub interdicția importului și comercializării.  **Se acceptă**  **Se acceptă**  **Nu se acceptă**  Vezi comentariile de mai sus referitor la revizuirea listei produselor ce cad sub interdicția importului și comercializării.  **Se acceptă** | |
| **Ministerul Afacerilor Interne**  Nr. 22/1723 din 30.10.2012 | Lipsa propunerilor. |  | |